open-index/open-wikipedia-markdown huggingface dataset:
ওয়ান ডে দিস কিড

***ওয়ান ডে দিস কিড*** হলো একটি কানাডীয় স্বল্পদৈর্ঘ্য নাট্যধর্মী চলচ্চিত্র, যা আলেকজান্ডার ফারাহ কর্তৃক রচিত এবং পরিচালিত হয়েছে। চলচ্চিত্রটি ২০২৪ সালে মুক্তি পায়। ডেভিড ভজনারোভিচের শিল্পকর্ম *আনটাইটেলড (ওয়ান ডে দিস কিড...)* দ্বারা অনুপ্রাণিত এই চলচ্চিত্রটির প্রধান চরিত্র হামেদ (ইলিয়াস রহিমি), এক তরুণ আফগান-কানাডীয় ছেলে যে তার সমকামী পরিচয় মেনে নিতে চায় অথচ তার অভিবাসী বাবা-মায়ের অসম্মতি ও চাপের বিরুদ্ধে তাকে প্রতিনিয়ত সংগ্রাম করতে হয়।

চলচ্চিত্রটিতে সহায়ক ভূমিকায় অভিনয় করেছেন মাসি আহমার, ফিল বুট্রোস, জাস্টিন কার্ডাস, নাভিদ চরখি, আশান ঢিলন, বেন ড্রাইসডেল, মাসুদ হাশমি, রুহাফজা হযরত, মায়েস্ত্রো পোরাস ইরানি, শাদি জানহো, যুবরাজ কালসি, আয়দিন মালেকুতি, মহান মোহাম্মদীনাসাব, তাহেরা রহিমি, মোস্তফা শাকের, পান্থেয়া ভাতানদুস্ত এবং আরিন যাদব।

২০২৪ সালের টরন্টো আন্তর্জাতিক চলচ্চিত্র উৎসবে চলচ্চিত্রটির প্রিমিয়ার হয়। এটি পরে চিলিওয়্যাক ইন্ডিপেন্ডেন্ট ফিল্ম ফেস্টিভ্যালেও প্রদর্শিত হয়, যেখানে এটি সেরা লাইভ অ্যাকশন স্বল্পদৈর্ঘ্য চলচ্চিত্র বিভাগে পুরস্কার লাভ করে।

চলচ্চিত্রটি ২০২৪ সালে টিআইএফএফ-এর বার্ষিক কানাডার শীর্ষ দশের তালিকায় স্থান পেয়েছে। পরে এটি ২০২৫ সালের সাউথ বাই সাউথওয়েস্ট চলচ্চিত্র উৎসবে প্রদর্শিত হয়, যেখানে এটি ন্যারেটিভ শর্ট পুরস্কার জিতে নেয়।

২০২৫ সালের ভ্যানকুভার স্বল্পদৈর্ঘ্য চলচ্চিত্র উৎসবে চলচ্চিত্রটি সেরা স্বল্পদৈর্ঘ্য চলচ্চিত্র বিভাগে উইলিয়াম এফ হোয়াইট অ্যাওয়ার্ড লাভ করে।

## তথ্যসূত্র

## বহিঃসংযোগ
* 

বিষয়শ্রেণী:২০২৪-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
আমরা তোমাদের ভুলবো না

***আমরা তোমাদের ভুলবো না***  বাংলাদেশের মুক্তিযুদ্ধের সাত বীরশ্রেষ্ঠর স্বারক ভাস্কর্য। এটি ঢাকা সেনানিবাসের মাটিকাটা মিলিটারি পুলিশ চেকপোস্ট এলাকায় স্থাপিত। বাংলাদেশ সেনাবাহিনী নির্মিত ২০২৩ সালের ১২ নভেম্বর ভাস্কর্যটির আনুষ্ঠানিক উন্মোচন করা হয়।

## বর্ণনা
একটি অর্ধবৃত্তাকার দেয়ালের সামনে মধ্য তাকে সাত বীর শ্রেষ্ঠ মুক্তিযোদ্ধার আবক্ষ স্থাপিত। আবক্ষগুলোর উপরে ভাস্কররের নাম উৎকীর্ণ। দেয়ালের সামনে একটি বৃত্তে ফোয়ারা আছে। ফোয়ারার বৃত্ত থেকে ছয়টি আড়াআড়ি দেয়াল দিয়ে বীরশ্রেষ্ঠদের আবক্ষ বেদি যুক্ত। আবক্ষের পটভূমির প্রাচীর সার্বভৌম বাংলাদেশ; ফোয়ারা থেকে প্রাচীর পর্যন্ত সংযুক্ত দেয়ালগুলো ‘সূর্যরশ্মি’ যা নতুন প্রজন্মের জন্য দেশ গঠনের অনুপ্রেরণা, জলের উৎস ফোয়ারা বাংলাদেশের নদীমাতৃক ভূ-প্রকৃতির প্রতীক।

## আরও দেখুন

* সাত বীরশ্রেষ্ঠের আবক্ষ

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:ঢাকার ভবন ও স্থাপনা
বিষয়শ্রেণী:ঢাকার স্মৃতিস্তম্ভ ও স্মারক
বিষয়শ্রেণী:ঢাকার বহিরঙ্গন ভাস্কর্য
বিষয়শ্রেণী:২০২৩-এর ভাস্কর্য
বিষয়শ্রেণী:ঢাকা সেনানিবাস
আইম উইচটেন্ডাল

**আইম উইচটেন্ডাল** একজন মার্কিন রাজনীতিবিদ, যিনি আইওয়াতে জনসাধারণ দপ্তরে নির্বাচিত প্রথম ট্রান্সজেন্ডার নারী ছিলেন। ২০২৪ সালে উইচটেন্ডাল আইওয়া সাধারণ পরিষদে নির্বাচিত প্রথম ট্রান্সজেন্ডার ব্যক্তি হন, যিনি সিডার র‍্যাপিডস এলাকার হাউজ ডিস্ট্রিক্ট ৮০ -এর প্রতিনিধিত্ব করেন। তিনি ২০১৫ সালে প্রথমবারের মতো হিয়াওয়াথার সিটি কাউন্সিলে নির্বাচিত হন। পরবর্তীতে ২০১৯ এবং ২০২৩ সালেও তিনি নির্বাচিত হন। তিনি ডেমোক্র্যাটিক পার্টির সদস্য।

## ব্যক্তিগত জীবন
আইম মিনেসোটায় জন্মগ্রহণ করেন। এরপর তিনি আইওয়ার নিউহলে চলে যান। তিনি সিডার র‍্যাপিডসের কার্কউড কমিউনিটি কলেজ এবং মাউন্ট মার্সি কলেজে (বর্তমানে বিশ্ববিদ্যালয়) পড়াশোনা করেন। তিনি ২০০৫ সালে সাংবাদিকতা ও রাষ্ট্রবিজ্ঞানে স্নাতক ডিগ্রি অর্জন করেন। একই বছরে তিনি পঁচিশ বছর বয়সে তার লিঙ্গ রূপান্তর প্রক্রিয়া শুরু করেন। ২০০৭ সালে তিনি আইওয়ার হিয়াওয়াথায় চলে আসেন।

## রাজনৈতিক জীবন
উইচটেন্ডাল ২০১৫ সালে হিয়াওয়াথা সিটি কাউন্সিলের জন্য মনোনীত হন। সেই বছর তার প্রচারণার স্লোগান ছিল "স্থানীয় ব্যবসার পাশে দাঁড়াও", কারণ তিনি সম্প্রদায়ের স্থানীয় ব্যবসাগুলোকে আরও উন্নত করার উপর মনোনিবেশ করেন। পাঁচজন প্রার্থীর মধ্যে উইচটেন্ডাল, ডিক ওলসন এবং ডেনিস নর্টন ২০১৫ সালে সিটি কাউন্সিল নির্বাচনে জয়ী হন। উইচটেন্ডাল আইওয়া সরকারে নির্বাচিত প্রথম ট্রান্সজেন্ডার নারী হয়ে ইতিহাস তৈরি করেন। তিনি ২০১৯ সালে দ্বিতীয় মেয়াদে এবং ২০২৩ সালে তৃতীয় মেয়াদে প্রতিদ্বন্দ্বিতা করেন। রাজ্য আইনসভার জন্য তার প্রতিদ্বন্দ্বিতা করার আগে ২০২৭ সাল পর্যন্ত তিনি এই আসনটি ধরে রাখবেন বলে নির্ধারিত ছিল।

২০২৪ সালের ৫ নভেম্বর উইচটেন্ডাল আইওয়া ৮০তম জেলা প্রতিনিধি পরিষদের জন্য তার প্রচারণায় জয়লাভ করেন এবং আইওয়া আইনসভায় নির্বাচিত প্রথম ট্রান্সজেন্ডার ব্যক্তি হন। তিনি ট্রান্সজেন্ডার এবং এলজিবিটিকিউআইএ+ অধিকার, দীর্ঘস্থায়ী শক্তি ও ছোট ব্যবসার একজন সমর্থক।

## তথ্যসূত্র

## বহিঃসংযোগ
* আইম উইচটেন্ডাল মৌখিক ইতিহাস সংগ্রহ

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন নারী রাজনীতিবিদ
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:মার্কিন ট্রান্সজেন্ডার নারী
ভালতের ভালবার্গ

**ভালতের ভালদেমার ভালবার্গ** (, ; জন্ম: ২৪ মার্চ ২০০০; **ভালতের ভালবার্গ** নামে সুপরিচিত) হলেন একজন সুয়েডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে সুইডেনের প্রতিনিধি হিসেবে প্রতিদ্বন্দ্বিতা করে থাকেন।

ভালবার্গ সুইডেনের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।

## প্রারম্ভিক জীবন
ভালতের ভালদেমার ভালবার্গ ২০০০ সালের ২৪শে মার্চ তারিখে সুইডেনের বোলনাসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
ভালবার্গ সুইডেনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ফ্রিস্টাইল স্কিইংয়ে পুরুষদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭৯.১২ পয়েন্ট অর্জন করে দ্বিতীয় স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের প্রথম এবং দ্বিতীয় ধাপ অতিক্রম করে সর্বশেষ ধাপে তিনি সর্বমোট ৮৩.২৩ পয়েন্ট অর্জন করেছেন, যা তাকে স্বর্ণ পদক জয়লাভ করতে সাহায্য করেছে।

## তথ্যসূত্র

## বহিঃসংযোগ

* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সুয়েডীয় পুরুষ ফ্রিস্টাইল স্কিয়ার
বিষয়শ্রেণী:সুইডেনের অলিম্পিক ফ্রিস্টাইল স্কিয়ার
বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী
বিষয়শ্রেণী:অলিম্পিক স্বর্ণপদক বিজয়ী সুয়েডীয়
বিষয়শ্রেণী:২০২২ শীতকালীন অলিম্পিকের পদক বিজয়ী
প্যাসিফিক নর্থওয়েস্টের গে ও লেসবিয়ান আর্কাইভ

দ্য **গে অ্যান্ড লেসবিয়ান আর্কাইভস অফ দ্য প্যাসিফিক নর্থওয়েস্ট** (*জিএলএপিএন*) হল একটি ওরেগনের একটি অলাভজনক সংস্থা। এই সংস্থা প্রশান্ত মহাসাগরের উত্তর-পশ্চিমে উপকূলে বসবাসকারী যৌন সংখ্যালঘুদের ইতিহাস উন্মোচনের জন্য কর্মরত। *জিএলএপিএন* সংস্থার প্রতিষ্ঠা হয় ১৯৯৪ সালে। এই সংস্থার মূল কাজ হল স্থানীয় অঞ্চলের যৌন সংখ্যালঘু সম্প্রদায় সম্পর্কিত ঐতিহাসিক তথ্য, নিদর্শন এবং উপকরণগুলি সংগ্রহ, নথিভুক্ত এবং সংরক্ষণ করা যাতে ভবিষ্যতে শিক্ষাক্ষেত্রে বা গবেষনার ক্ষেত্রে সেগুলি উপযুক্ত তথ্য সরবরাহ করতে কাজে লাগে।

*গে অ্যান্ড লেসবিয়ান আর্কাইভস অফ দ্য প্যাসিফিক নর্থওয়েস্ট* -এর সহযোগী প্রতিষ্ঠান *পোর্টল্যান্ড স্টেট ইউনিভার্সিটির*  বর্ণনা অনুযায়ী, *জিএলএপিএন* সংস্থার সদস্যরা স্থানীয় যৌন সংখ্যালঘু মানুষদের দীর্ঘ ইতিহাস সম্পর্কে বৃহত্তর সচেতনতা এবং বোধগম্যতা বৃদ্ধির জন্য বিভিন্ন কার্যক্রম পরিচালনা করেছে। তাদের পরিকল্পিত কার্যক্রম মধ্যে রয়েছে, উপযুক্ত তথ্য সংগ্রহ, তার প্রক্রিয়াকরণ এবং স্বাধীন গবেষণায় অংশগ্রহণ।  *জিএলএপিএন* -এর সমস্ত তথ্য সংরক্ষণাগার *ওরেগন হিস্টোরিক্যাল সোসাইটিতে* অবস্থিত।

*জিএলএপিএন* -এর গবেষণা  বিভিন্ন গনমাধ্যমে প্রকাশিত হয়েছে। উদাহরণস্বরূপ,স্থানীয় পত্র-পত্রিকার নিয়মিত সম্পাদকীয় কলামে অগ্রগামী এলজিবিটি সম্প্রদায়ের খবর এবং অন্যান্য বিষয়গুলি তুলে ধরা হয়েছে। কিছু বিশ্ববিদ্যালয় *জিএলএপিএন* -এর তথ্য সংগ্রহ প্রকল্পে অংশগ্রহণ করেছে।  *জিএলএপিএন* -এর মৌখিক ইতিহাস  অনলাইনে উপলব্ধ রয়েছে। *জিএলএপিএন*  সংস্থা সম্পর্কিত তথ্য এবং তাদের প্রকল্পের কথা স্থানীয় গনমাধ্যমে উদ্ধৃত করা হয়।  *জিএলএপিএন*  -এর অনুষ্ঠান  ও প্রদর্শনীতে প্রায়শই সমকামী নেতাদের উপস্থিতি দেখা যায়।

## তথ্যসূত্র

বিষয়শ্রেণী:১৯৯৪-এ প্রতিষ্ঠিত সংগঠন
বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
বিষয়শ্রেণী:১৯৯৪-এ অরেগনে প্রতিষ্ঠিত
গে ও লেসবিয়ান অ্যাথলেটিক্স ফাউন্ডেশন

**গে অ্যান্ড লেসবিয়ান অ্যাথলেটিক্স ফাউন্ডেশন** ( **জিএলএফ** ) মার্কিন যুক্তরাষ্ট্রের ম্যাসাচুসেটসের কেমব্রিজে অবস্থিত একটি অলাভজনক সংস্থা ।  *গে অ্যান্ড লেসবিয়ান অ্যাথলেটিক্স ফাউন্ডেশন*  মূলত একটি ক্রীড়াভিত্তিক সংস্থা। এই সংস্থার মূল উদ্দেশ্য হল পেশাদার, অপেশাদার এবং বিনোদনমূলক ক্ষেত্রে কর্মরত পেশাদার এলজিবিটিকিউ ক্রীড়াবিদদের সহায়তা; তাদের সংশ্লিষ্ট কর্মক্ষেত্রে যাতে তাদের গ্রহণযোগ্যতা বৃদ্ধি পায় এবং তার সাথে যাতে স্থানীয় গনমাধ্যম এবং সামাজিক ক্ষেত্রে তারা  পরিচিতি পায় -এই উদ্দেশ্যসাধনই সংস্থাটির মূল লক্ষ্য।

*গে অ্যান্ড লেসবিয়ান অ্যাথলেটিক্স ফাউন্ডেশন* -এর ব্যবস্থাপনা পরিচালক নোয়া পাডোভিটজ তাদের দলের উদ্দেশ্য বর্ণনা করেছেন।  তার বিবৃতি অনুসারে *জিএলএএফ* সংস্থার দুটি মূল লক্ষ্য- এক, সমকামী ক্রীড়াবিদদের একটি সম্প্রদায় তৈরি করা যাতে তারা নিয়মিত একে অপরের সাথে যোগাযোগ রাখতে পারে। দুই, খেলাধুলায় এমন একটি পরিবেশ গড়ে তুলতে সাহায্য করা যেখানে ক্রীড়াবিদদের যৌন অভিমুখিতা বিবেচনা করা হবেনা। যৌন পরিচয় নির্বিশেষে সকল ক্রীড়াবিদদের সানাজিক গ্রহণযোগ্য থাকবে এবং তারা তাদের প্রাপ্প্য সম্মান অর্জন করতে পারবে। এই সকল কাজের মাধ্যমে সংস্থাটি সমাজের কাছে এক ইতিবাচক উদাহ্রন তৈরি করতে তৎপর।

*গে অ্যান্ড লেসবিয়ান অ্যাথলেটিক্স ফাউন্ডেশন* -এর উপদেষ্টা পদে অনেক বিশিষ্ট সমকামী কর্মী এবং সমকামী ক্রীড়াবিদ অন্তর্ভুক্ত রয়েছে। সংস্থার উপদেষ্টা সমতিতে অন্তর্ভুক্ত উল্লেখযগ্য ব্যাক্তরা হলেন টেনিস খেলোয়াড় বিলি জিন কিং, প্রাক্তন জাতীয় ফুটবল লীগের খেলোয়াড় ডেভ কোপে এবং এসেরা টুয়াওলো, প্রাক্তন মেজর লীগ বেসবল খেলোয়াড় বিলি বিন, অলিম্পিয়ান স্বর্ণপদক বিজয়ী ব্রুস হেইস ও মার্ক টেক্সবারি  এবং ট্রায়াথলিট ক্রিস্টোফার বার্গল্যান্ড ।

## তথ্যসূত্র


বিষয়শ্রেণী:যুক্তরাষ্ট্রের এলজিবিটিকিউ ক্রীড়া সংগঠন
আইসে রিয়া

**আইসে রিয়া** (জাপানি: 愛才 りあ, উচ্চারণ: *আইসে রিয়া*) একজন জাপানি প্রাপ্তবয়স্ক চলচ্চিত্র অভিনেত্রী। তিনি অ্যাট্রাকটিভ (アトラクティブ) ট্যালেন্ট এজেন্সির সাথে চুক্তিবদ্ধ এবং আইডিয়াপকেট-এর একজন চুক্তিবদ্ধ অভিনেত্রী হিসেবে তার কর্মজীবন শুরু করতে চলেছেন।

## কর্মজীবন
আইসে রিয়া ২০২৫ সালের ১৪ জানুয়ারি প্রাপ্তবয়স্ক চলচ্চিত্র জগতে আত্মপ্রকাশ করেন। আইডিয়াপকেটের ব্যানারে মুক্তিপ্রাপ্ত তার অভিষেক চলচ্চিত্রের নাম ছিল **ফাস্ট ইম্প্রেশন ১৭৮ তেননেনবি: ন্যাচারাল বিউটি** (FIRST IMPRESSION 178 天然美 NATURAL BEAUTY)।

তার এই অভিষেক চলচ্চিত্রটি দর্শক মহলে সমাদৃত হয় এবং বাণিজ্যিক সাফল্য লাভ করে। একই বছরের ৫ মে, ফানযার (FANZA) সাপ্তাহিক ভাড়ার তালিকায় এটি শীর্ষস্থান অধিকার করে।

একই সময়ে, তিনি আরেকটি সম্মিলিত চলচ্চিত্রে অভিনয় করেন। **নিহন ইয়ো, কোরে গা আইপোকে দা: বিউটি ভেনাস দ্য হারলেম** (日本よ、これがアイポケだー。 BEAUTY VENUS THE HARLEM) শিরোনামের এই চলচ্চিত্রটি ফানযার সাপ্তাহিক বিক্রয় তালিকায় দ্বিতীয় স্থানে অভিষিক্ত হয়।
## ব্যক্তিগত জীবন
আইসে রিয়ার ব্যক্তিগত পছন্দের মধ্যে রয়েছে বই পড়া, চলচ্চিত্র দেখা, রান্না করা এবং দেশের ভেতরে ভ্রমণ করা। এছাড়াও, বিভিন্ন শহরের সেরা বেকারিগুলো ঘুরে দেখাও তার অন্যতম শখ।

কর্মজীবনের শুরুতে, তিনি টোকিওর একটি বিশ্ববিদ্যালয়ে উচ্চশিক্ষার জন্য নিজ শহর নারা থেকে টোকিওতে আসেন। প্রাপ্তবয়স্ক চলচ্চিত্র জগতে প্রবেশের পেছনে তার মূল প্রেরণা ছিল প্রচলিত জীবনধারা থেকে সম্পূর্ণ ভিন্ন এবং নতুন একটি ক্ষেত্রে নিজেকে পরীক্ষা করে দেখা। যৌনতার বিষয়ে তার আগে থেকেই ব্যক্তিগত আগ্রহ ছিল। সামাজিক যোগাযোগ মাধ্যমে অভিনেত্রী আরিনা শিনকে দেখে এই পেশার প্রতি তিনি আরও বেশি আগ্রহী হয়ে ওঠেন। অভিষেকের পূর্বে এই জগৎ সম্পর্কে তার কোনো বিশেষ ধারণা না থাকলেও, বর্তমানে তিনি পেশাগত জ্ঞান অর্জনের জন্য একাই প্রাপ্তবয়স্ক চলচ্চিত্র দেখেন বলে উল্লেখ করেছেন।

এক সাক্ষাৎকারে তিনি জানান যে, তিনি সপ্তাহে প্রায় চারবার বৈদ্যুতিক ম্যাসাজার (デンマ) ব্যবহার করে স্বমেহন করেন। অতীতে তার তিনজন প্রেমিক থাকলেও, তাদের কারো সাথেই তিনি শারীরিক সম্পর্কে লিপ্ত হননি। তার প্রথম যৌন অভিজ্ঞতা হয় ১৮ বছর বয়সে, যে সময়টিকে তিনি তার "যৌন চেতনার উন্মোচনকাল" হিসেবে বর্ণনা করেন।

তার পছন্দের যৌন আসন হলো কাউগার্ল (騎乗位), এবং তার সংবেদনশীল অঙ্গের মধ্যে ঘাড় ও স্তনবৃন্ত অন্যতম। ভবিষ্যৎ পরিকল্পনা সম্পর্কে তিনি জানান যে, তিনি স্কুলের ছাত্রীর পোশাকে কোনো দৃশ্যে অভিনয় করতে আগ্রহী।

## তথ্যসূত্র

## বহিঃসংযোগ

বিষয়শ্রেণী:জাপানি পর্নোগ্রাফিক চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:নারা প্রশাসনিক অঞ্চলের ব্যক্তি
গেইক্রিস্টলাস্টে কোউগু

**গেইক্রিস্টলাস্টে কোউগু** (সমকামী খ্রিস্টানদের সমিতি) যা সংক্ষেপে **জিকে** নামে পরিচিত, এটি এস্তোনিয়ার স্বক্রিয় খ্রিস্টান গে এবং লেসবিয়ানদের দ্বারা গঠিত একটি  এলজিবিটি অধিকার সংগঠন। 

২০১০ সালের ১১ আগস্ট রারিখে এস্তোনিয়ার তালিনে*গেইক্রিস্টলাস্টে কোউগু* সংস্থার প্রতিষ্ঠা হয়। এটি সমকামী খ্রিস্টানদের একটি ধর্মীয় ও রাজনৈতিকভাবে স্বাধীন বেসরকারি সংস্থা। সামাজিক এবং ধর্মীয় সংস্থাগুলিতে যৌন সংখ্যালঘুদের প্রতি যাতে সম্মানজনক আচরণ করা হয় এবং তারা যাতে সাধারন মানুষদের মতো সমান সুযোগের অধিকারী হয় তা নিশ্চিত করার জন্য এই সংস্থা কর্মরত। এই সংস্থা সমকামী ব্যক্তিদের মানসিক ও শারীরিক রোগ নিরাময়ে সহায়তা কুরে এবং তার পাশাপাশি সমকামীদের আধ্যাত্মিক ও ব্যক্তিগত বিকাশের প্রতি তারা সমর্থন প্রদান করে। সমকামীদের সামাজিক বিকাশ এবং খ্রিস্টধর্ম এবং যৌন অভিমুখীতা সম্পর্কে নির্ভরযোগ্য তথ্য প্রদান করাও এই সংস্থার অন্যতম কাজ।  প্রতিষ্ঠার পর থেকে *জিকে হেইনো নুর্ক* এবং *মেলিস সুল্ড*  সংস্থার সহ-সভাপতি ছিলেন।

সংস্থার পক্ষ থেকে প্রথম গন অনুষ্ঠান আয়োজন করা হয়েছিল ২০১০ সালের ১১ ডিসেম্বর তারিখে। তালিনের এক পানশালায় অনুষ্ঠিত একটি বড়দিন উদযাপন অনুষ্ঠানে সংস্থাটির প্রথম গন অনুষ্ঠান আয়োজিত হয়। 

*জিকে* সংস্থার ওয়েবসাইটে  প্রাসঙ্গিক সংবাদের উপর মন্তব্য পেশ করা হয়। সংস্থার ফেসবুক পৃষ্ঠায় বিভিন্ন অনলাইন ধর্মীয় অনুষ্ঠান আয়োজন করা হয়  বিশেষ করে ক্রিস গ্লেজারের দৈনিক অনুষ্ঠানটি বেশ জনপ্রিয়। সদস্যরা মূলধারার সংবাদমাধ্যমে কিছু নিবন্ধও প্রকাশ করেছেন; যেমন তাদের একটি জনপ্রিয় সংবাদ প্রতিবেদনে আলোচনা করে বলা হয়েছে যে, কেন গির্জার সমকামী বিবাহ সমর্থন করা উচিত।   এছাড়াও তাদের আরেকটি প্রতিবেদনে আলোচনা করা হয়েছে যে, একজন খ্রিস্টান কি সমকামী হতে পারেন কি না।  সমকামীদের প্রতি সামাজিক শত্রুতা তাদের পরিবারগুলির উপর কি প্রভাব ফেলে এই বিষয়েও তারা প্রতিবেদন প্রকাশ করেছে। 

আন্তর্জাতিকভাবে, ২০১১ সালের মে মাস থেকে *জিকে* সিংস্থা *ইউরোপীয় ফোরাম অফ লেসবিয়ান, গে, বাইসেক্সুয়াল এবং ট্রান্সজেন্ডার খ্রিস্টান* নামক গোষ্ঠীর সদস্য। 

তালিনে প্রতি রবিবার দুপুর ১২:০০ টায়  ওএমএ কেসকাসে  সংস্থার পক্ষ থেকে একটি সভা অনুষ্ঠিত হয়।।

## তথ্যসূত্র

বিষয়শ্রেণী:এলজিবিটিকিউ-সম্পর্কিত সংস্থা
জেমা (সংগঠন)

***জেমা*** একটি মাসিক পত্রিকা বা ম্যাগাজিনকে কেন্দ্র করে গঠিত একটি সামাজিক গোষ্ঠী। এই সামাজিক গোষ্ঠী ১৯৭৬ সালে প্রতিষ্ঠিত হয়েছিল। *জেমা* সংগঠুনের  মূল লক্ষ্য হল ইংল্যান্ডে বসবাসকারী প্রতিবন্ধী লেসবিয়ানদের প্রতি বন্ধুত্বের হাত বাড়িয়ে দেওয়া এবং বিভিন্ন প্রয়োজনে তাদের সহায়তা প্রদান করা। 
লেসবিয়ান সংগঠন *স্যাফো* এবং মিশ্র সংগঠন *ক্যাম্পেইন ফর হোমোসেক্সুয়াল ইক্যুয়ালিটির* সদস্যরা একত্রিত হয়ে *জেমা*  সংগঠনটির সূচনা করে। এলসা বেকেট *জেমা*  সংগঠনের অন্যতম সদস্য ছিলেন।   এই সংস্থাটি মূলত দৃষ্টিহীন ও প্রতিবন্ধী সমকামী নারীদের জন্য সহায়ক হিসেবে কাজ করত। *জেমা* সংস্থার পক্ষ থেকে নিয়মিত একটি সম্পাদকীয় মুদ্রণ প্রকাশিত হত। এই সম্পাদকীয়টি ব্রেইল এবং ক্যাসেট টেপের আকারে প্রকাশিত হত।  এই বহুমাধ্যমিক উপস্থাপনার মাধ্যমে সংস্থাটি নিশ্চিত করেছিল যে দৃষ্টিপ্রতিবন্ধী সদস্যরাও সমানভাবে সংগঠনের তথ্য ও কার্যক্রমে অংশগ্রহণ করতে পারেন। জেমার এই পদক্ষেপ দৃষ্টিহীন লেসবিয়ান সম্প্রদায়ের একটি গুরুত্বপূর্ণ উদাহরণ হিসেবে বিবেচিত হয়।

রমিন্দর কৌর তার *আনআর্থিং আওয়ার পাস্ট: এনগেজিং উইথ ডাইভার্সিটি অ্যাট দ্য মিউজিয়াম অফ লন্ডন*  শীর্ষক প্রবন্ধে, লন্ডন জাদুঘর সংগ্রহের একটি অংশের কথা উল্লেখ করেছেন যেখানে *জেমা* সংস্থার কার্যকলাপ প্রচারকারী একটি প্রচারপত্র প্রদর্শিত হয়েছে। কৌরের মতে এই সংগ্রহটি সমকামী সম্প্রদায়ের ইতিহাসের ক্ষেত্রে অত্যন্ত গুরুত্বপূর্ন। এটি শুধু সংগঠনের ইতিহাস নয়, বরং বৃহত্তর সমাজে লিঙ্গ, যৌনতা ও প্রতিবন্ধকতা সংক্রান্ত বহুস্তরীয় পরিচয় নিয়ে আলোচনা করার ক্ষেত্রেও তাৎপর্যপূর্ণ দলিল হিসেবে বিবেচিত।

## তথ্যসূত্র

বিষয়শ্রেণী:১৯৭৬-এ প্রতিষ্ঠিত ম্যাগাজিন
বিষয়শ্রেণী:লেসবিয়ান সম্পর্কিত ম্যাগাজিন
তাইওয়ানের জেন্ডার/যৌনতা অধিকার অ্যাসোসিয়েশন

**জেন্ডার/সেক্সুয়ালিটি রাইটস অ্যাসোসিয়েশন তাইওয়ান**  হল তাইওয়ানে প্রতিষ্ঠিত একটি সংগঠন যা এলজিবিটি ব্যক্তিদের অধিকার রক্ষার জন্য কাজ করে। এটি ১৯৯৯ সালের মে মাসে প্রতিষ্ঠিত হয়।  এই সংস্থাটি সমান অধিকার নিশ্চিত করার লক্ষ্যে সমাজের নানা ক্ষেত্রে সক্রিয়ভাবে কাজ করে চলেছে, যার মধ্যে রয়েছে পরিবার, শিক্ষা ব্যবস্থা, আইন ও বিচারব্যবস্থা, রাজনীতি এবং অর্থনীতি। তারা বৈষম্য দূরীকরণ, আইনগত স্বীকৃতি ও ন্যায়বিচার প্রতিষ্ঠার জন্য বিভিন্ন আন্দোলন ও সচেতনতামূলক কার্যক্রম পরিচালনা করে থাকে, যাতে সমাজে সকল লিঙ্গ ও যৌন পরিচয়ের মানুষের জন্য সমান মর্যাদা ও অধিকার নিশ্চিত করা যায়।

*জেন্ডার/সেক্সুয়ালিটি রাইটস অ্যাসোসিয়েশন তাইওয়ান*  সংস্থা বিভিন্ন কার্যকলাপের মাধ্যমে এলজিবিটি অধিকার রক্ষার জন্য সক্রিয়ভাবে কাজ করে চলেছে। তাদের গুরুত্বপূর্ণ উদ্যোগগুলোর মধ্যে একটি ছিল তাইওয়ানে সরকারের কিছু নীতির বিরুদ্ধে প্রতিবাদ, বিশেষ করে প্রকাশনা ও ভিডিওর রেটিং ব্যবস্থার বিরুদ্ধে। এই সংস্থা "জননৈতিক নীতির অবমাননা"র অভিযোগে অভিযুক্ত গে সম্প্রদায়ের গ্রন্থশালা *জিন জিন* -এর পক্ষেও দৃঢ় অবস্থান নিয়েছিল এবং তাদের পক্ষে জনমত গঠন করতে উদ্যোগ নিয়েছিল। এই সংগঠন সবসময় দমনমূলক আইনবিরোধী অবস্থান নিয়েছে এবং গণতান্ত্রিক মূল্যবোধ রক্ষায় প্রতিশ্রুতিবদ্ধ থেকেছে।

২০০৫ সাল থেকে এশিয়ান *লেসবিয়ান ফিল্ম ও ভিডিও ফেস্টিভাল* শুরু হয়। এই উৎসব উদযাপনে *জেন্ডার/সেক্সুয়ালিটি রাইটস অ্যাসোসিয়েশন তাইওয়ান*  সংস্থা গুরুত্বপূর্ন উদ্যোগ নেয়।

*জেন্ডার/সেক্সুয়ালিটি রাইটস অ্যাসোসিয়েশন তাইওয়ান*  সংস্থার বর্তমান সাধারণ সম্পাদক হলেন ওয়াং পিং।

## তথ্যসূত্র

বিষয়শ্রেণী:এলজিবিটিকিউ সংগঠন
জর্জ মস ফান্ড

আমোস্টারডাম বিশ্ববিদ্যালয়ের অধীনে প্রতিষ্ঠিত **জর্জ মস ফান্ড** (স্টিচিং জর্জ মস ফন্ডস ভ্যান ডি ইউনিভার্সিটি ভ্যান আমস্টারডাম) হল একটি ডাচ ফাউন্ডেশন। *জর্জ মস ফান্ডস*  সংস্থার মূল উদ্দেশ্য গে ও লেসবিয়ান সম্পর্কিত সকল অধ্যাপনা ও গবেষনার কার্যকে উৎসাহ প্রদান করা।  ২০০১ সালে আমস্টারডাম বিশ্ববিদ্যালয়ের অধীনে এই সংস্থার ভিত্তিপ্রস্তর স্থাপন হয়েছিল। জর্জ মস তার উত্তরাধিকার সূত্রে প্রাপ্ত সম্পত্তি থেকে একটি অনুদানের ব্যাবস্থা করে। এই অনুদানের সহায়তায় এই সংস্থার প্রতিষ্ঠা হয়।  আমস্টারডামে সমকামিতার উপর যে সাংস্কৃতিক ও ঐতিহাসিক শিক্ষা এবং গবেষণার প্রসার হয়েছে, তার প্রতি কৃতজ্ঞতা প্রকাশের লক্ষ্যে এই অনুদানটি দেওয়া হয়েছিল।   এই অলাভজনক সংস্থা মূলত তাদের বার্ষিক বক্তৃতা সভার  জন্য পরিচিত, যা প্রাতিষ্ঠানিক ও সামাজিক ক্ষেত্রে গুরুত্বপূর্ণ আলোচনার মঞ্চ প্রদান করে। এই বক্তৃতাগুলির মাধ্যমে যৌনতা, লিঙ্গ পরিচয় ও সমাজের সম্পর্ক নিয়ে নানা দৃষ্টিভঙ্গি তুলে ধরা হয় এবং এগুলো বিশ্ববিদ্যালয়ে ও বৃহত্তর সমাজে সমকামী গবেষণার গুরুত্বকে প্রতিষ্ঠা করে।  

## মস লেকচারস
জর্জ মস তহবিলের উদ্যোগে আয়োজিত *মস লেকচারস* হলো জনসমক্ষে অনুষ্ঠিত একটি বার্ষিক বক্তৃতা সভা, যা আমস্টারডামে আয়োজিত হয়।এই অনুষ্ঠানটি *জর্জ মস ফান্ড*  ও *আইএইচএলআইএ* -এর যৌথ সহযোগিতায় পরিচালিত হয়।  এই বক্তৃতা-ধারার সূচনা করেন মারোক্কো-ওলন্দাজ লেখক হাফিদ বুয়াজ্জা, যিনি সাহিত্য ও সমাজ নিয়ে তাঁর গভীর অন্তর্দৃষ্টি ও সমালোচনামূলক দৃষ্টিভঙ্গি দিয়ে এই অনুষ্ঠানের মাপকাঠি নির্ধারণ করেন। *মস লেকচারস*  -এর মাধ্যমে লিঙ্গ, যৌনতা, সংস্কৃতি ও সমসাময়িক সামাজিক-রাজনৈতিক প্রসঙ্গগুলোর ওপর আলোচনার একটি উন্মুক্ত মঞ্চ গড়ে তোলা হয়েছে, যা শুধু একাডেমিক মহলেই নয়, সাধারণ দর্শক-শ্রোতাদের মধ্যেও ব্যাপক সাড়া জাগিয়েছে।

জোক সুইবেল এবং ডেভিড ওয়েইসম্যানের মত ব্যাক্তিরা এই বার্ষিক আলোচনা সভায় বক্তৃতা দিয়েছেন। 

কোভিড-১৯ মহামারীর কারণে, ২০২০, ২০২১, ২০২২ এবং ২০২৩ সালে কোনও মস বক্তৃতা সভা আয়োজিত হয়নি।

## তথ্যসূত্র

বিষয়শ্রেণী:২০০১-এ প্রতিষ্ঠিত সংগঠন
বিষয়শ্রেণী:২০০২-এ প্রতিষ্ঠিত পুনরাবৃত্ত ঘটনা
বিষয়শ্রেণী:আমস্টারডাম বিশ্ববিদ্যালয়
উগ্র (চলচ্চিত্র)

**উগ্র** (সম্পূর্ণ নাম: দ্য ফেরোসিয়াস উগ্র) ২০২৫ সালের একটি বাংলা ভাষার ভারতীয় মারপিটধর্মী নাট্য চলচ্চিত্র। ভৈরব ফিল্ম প্রোডাকশনের ব্যানারে প্রযোজনা ও পরিচালনার পাশাপাশি গল্প, কাহিনী ও চিত্রনাট্য লিখেছেন প্রীতম দত্ত। প্রধান চরিত্রে অভিনয় করেছেন অরিজিৎ ধীবর, জাকির হোসেন এবং রজতাভ দত্ত।

প্রমিত দাসের চিত্রগ্রহণে সম্পাদনা করেছেন তীর্থঙ্কর রায় প্রীতম দত্ত ও ফাল্গুনী চক্রবর্তী। ছবির সঙ্গীত পরিচালনা করেছেন ইমন কল্যাণ নাথ, হিল্লোল আচার্য আর অরিত্র বন্দ্যোপাধ্যায়।

প্রীতম দত্ত পরিচালিত এবং প্রয়োজনায় ছবি উগ্র প্রথম সপ্তাহ তে মোট ১৫ লক্ষ টাকা বক্স অফিস এ ব্যবসা করে । ছবি টি মূলত মুক্তির সময় সিঙ্গেল স্ক্রিন এ বেশি সংখ্যায় মুক্তি পায়, ৫০ এবং ৬০ টাকার টিকিট রেট অনুযাই বলা যেতেই পারে ছবি টি সফল। ফুটফলস অনুজয় ২৫০০০ মানুষ ছবি টি পেক্ষা গৃহে  টিকিট কেটে দেখেছে। এবং ৯০ দিন এই ছবি টি পেক্ষা গৃহে দাপিয়ে বেড়াই আর এটা বলা যেতেই পারে গোল্ডেন জুবিলি এক প্রকার। ছবি টি মোট লাইফ টাইম ৪৩ লক্ষ টাকার ব্যবসা করেছে । ব্লকবাস্টার না হলেও ছবি টি একটা বড় হিট সেটা সর্ব শেষ এ বলা যেতেই পারে। 
## পটভূমি
একটি নামকরা কলেজে চলতে থাকে দুই বিভাগের মধ্যকার চরম প্রতিদ্বন্দ্বিতা। এই প্রতিযোগিতার আগুনে ঘি ঢালে ঈর্ষা, যেখানে মেধাবী ছাত্র অনন্তকে হিংসা করে তারই সহপাঠী আদি। প্রতিদ্বন্দ্বিতার ছলে আদি এমন এক ষড়যন্ত্রে লিপ্ত হয়, যার ফলে ঘটে এক মর্মান্তিক দুর্ঘটনা। সেই ঘটনার পর, দীর্ঘদিনের শত্রুতা ভুলে অনন্ত ও আরেক প্রতিদ্বন্দ্বী অগ্নি একত্রিত হয়।

কিন্তু গল্প থেমে থাকে না। একের পর এক বিশ্বাসভঙ্গ, প্রতিশোধ ও বিচ্ছেদের মধ্য দিয়ে চরিত্রগুলো হারায় তাদের স্বপ্ন, বন্ধুত্ব, এমনকি নিজেদের অস্তিত্বের নির্ভরতা। বহু বছর পর, সেই পুরনো গল্পই এক কিশোরের জীবনে নতুন উপলব্ধি এনে দেয়—ঈর্ষা কেবল ধ্বংস ডেকে আনে, আর সত্যিকারের শক্তি লুকিয়ে থাকে বন্ধুত্বে, সহানুভূতিতে ও ক্ষমায়।

## অভিনয়শিল্পী
* অগ্নি চরিত্রে অরিজিৎ ধীবর
* অনন্ত চরিত্রে জাকির হোসেন
* অধ্যক্ষ চরিত্রে রজতাভ দত্ত
* আলফাজ চরিত্রে অভিজিৎ সেন
* আদিত্য চক্রবর্তী চরিত্রে জয় বন্দ্যোপাধ্যায়
* নয়নিকা সরকার
* অরুণিমা পাল
* জিনা নন্দী

## সঙ্গীত

চলচ্চিত্রটির সঙ্গীত পরিচালনার পাশাপাশি গানের কথা লিখেছেন হিল্লোল আচার্য ও ইমন কল্যাণ নাথ। গেয়েছেন হিল্লোল আচার্জি, ইমান কল্যাণ নাথ এবং অরিত্র বন্দ্যোপাধ্যায়। 

## মুক্তি
চলচ্চিত্রটি ২০২৫ সালের ৪ জুলাই পশ্চিমবঙ্গের প্রেক্ষাগৃহে মুক্তি পায়।

২০২৫ সালের ২ জুলাই ইউটিউবে চলচ্চিত্রটির ট্রেইলার প্রকাশ করা হয়।

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
বিষয়শ্রেণী:বিশ্ববিদ্যালয় এবং মহাবিদ্যালয়ের পটভূমিতে চলচ্চিত্র
বিষয়শ্রেণী:২০২৫-এর ভারতীয় চলচ্চিত্র
টু দ্য মুন (২০২৪ সালের চলচ্চিত্র)

***টু দ্য মুন*** হলো একটি কানাডীয় হাস্যরসাত্মক চলচ্চিত্র, যা কেভিন হার্টফোর্ড কর্তৃক পরিচালিত হয়েছে। চলচ্চিত্রটি ২০২৪ সালে মুক্তি পায়। চলচ্চিত্রটিতে জেকব স্যাম্পসন অভিনয় করেছেন স্যাম চরিত্রে। স্যাম একজন একাকী সমকামী পিতা; যিনি এতদিন নিজের সমকামিত্ব গোপন রাখলেও ৪০ বছরের কাছাকাছি বয়সে এসে অবশেষে নিজের যৌন অভিমুখিতা প্রকাশ করবেন কিনা তাই নিয়ে দ্বন্দ্বে ভুগছেন।

অভিনেতাদের তালিকায় আরও ছিলেন ফিবি রেক্স, যিনি স্যামের মেয়ে এলার চরিত্রে চরিত্রে অভিনয় করেছেন। এলা তার নতুন স্কুলে মানিয়ে চলার চেষ্টা করছে এবং অল্পবয়সী হওয়া সত্ত্বেও কিছু ক্ষেত্রে কিছু দিক থেকে সে স্যামের তুলনায় বেশি পরিপক্ক। তাদের প্রতিবেশী ক্লেয়ারের চরিত্রে অভিনয় করেছেন এমি গ্রোনিং। ক্লেয়ার একজন উচ্চাকাঙ্ক্ষী লেখক, যিনি তার লেখার সৃজনশীল অনুপ্রেরণা খুঁজে পান স্যাম এবং এলার সম্পর্কের মধ্যে। অভিনেতাদের মধ্যে আরও ছিলেন ডেভিড লাইট, মারিয়া ইয়ং, অস্টিন মার্কস, লেসলি স্মিথ, জেমস ম্যাকলিন, ক্যাটলিন ম্যাককালোচ, মৌরালিয়া অস্টিন, ক্যালেম ম্যাকডোনাল্ড, টাইলার ক্রেগ, ক্যাথরিন ম্যাককরম্যাক, কুম্বি, ইউজিন সাম্পাং, সামান্থা উইলসন, থম পেইন এবং জ্যাক ফেই।

২০২১ সালে হার্টফোর্ড যখন তার প্রথম চলচ্চিত্র *লেমন স্কুইজি*-র শুটিং করেছিলেন, তখন সিনেমাটির প্রারম্ভিক নির্মানকার্য ইতিমধ্যেই শুরু হয়ে গিয়েছিল। ২০২৩ সালে এর উৎপাদনকার্য শুরু হয়।

২০২৪ সালের আটলান্টিক আন্তর্জাতিক চলচ্চিত্র উৎসবে চলচ্চিত্রটির প্রিমিয়ার হয়। এটি ছিল ২০২৫ সালের রিলআউট কুইয়ার চলচ্চিত্র উৎসবের উদ্বোধনী রাতের চলচ্চিত্র।

## তথ্যসূত্র

## বহিঃসংযোগ
* 

বিষয়শ্রেণী:সমকামী পুরুষ সম্পর্কিত চলচ্চিত্র
বিষয়শ্রেণী:কানাডীয় হাস্যরসাত্মক চলচ্চিত্র
বিষয়শ্রেণী:২০২৪-এর হাস্যরসাত্মক চলচ্চিত্র
বিষয়শ্রেণী:২০২৪-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
হারমনি (সংগঠন)

**হারমনি** হল এলজিবিটিকিউ সম্প্রদায়ের সেবার উদ্দেশ্যে নির্মিত একটি অলাভজনক সংস্থা। *হারমনি*  সংস্থাটি পূর্বে **গে অ্যান্ড লেসবিয়ান অ্যাক্সেপ্টেন্স** (সংক্ষেপে- **গালা**) নামে পরিচিত ছিল। এই সংস্থাটি খ্রিস্টীয় সম্প্রদায়ের সাথে যুক্ত।  

## ইতিহাস
**গে অ্যান্ড লেসবিয়ান অ্যাক্সেপ্টেন্স** অথবা **গালা** নামক সংস্থাটির প্রতিষ্ঠা করেছিলেন বব সোফার এবং আন্তোনিও ফেলিজ। কানসাস শহরে অবস্থিত একটি গে সম্প্রদায়ের পানশালার বিজ্ঞপ্তি বোর্ডটিকে তারা তাদের ব্যাবসায়িক বিজ্ঞাপনী কার্ড প্রদর্শনের জন্য ব্যবহার করেছিলেন যাতে সেই বিজ্ঞাপনী কার্ডটি দেখে উৎসুক ব্যাক্তিরা তাদের সাথে যোগাযোগ করতে পারে। সেই ব্যাবসায়িক কার্ড দেখে প্রথম সাড়া দিয়েছিলেন জনৈক বব সোফার। ধীরে ধীরে আরো অনেকে বব সোফার এবং আন্তোনিও ফেলিজের উদ্যোগে সাড়া দিতে থাকে এবং উৎসাহ প্রদর্শন করতে থাকে। প্রতিষ্ঠার পর ১৯৮২ সালে *গালা*  সংস্থার প্রথম সভা অনুষ্ঠিত হয়। সভার আয়োজন হয়েছিল আন্তোনিও ফেলিজের পার্ক কলেজের বাসভবনে। সংস্থার প্রতিষ্ঠাতা সদস্যদের মধ্যে আর্থার বাটলার এবং জিঞ্জার ফারলির নাম উল্লেখযোগ্য। অ্যালান ফিসকাস *গালা*  সংস্থার প্রথম সভাপতি হিসাবে নির্বাচিত হয়েছিলেন। ২০১৯ সালে, *গালা*  সংস্থাটি তাদের কার্যক্ষেত্রের পরিধি বৃদ্ধি করার লক্ষ্যে **ওয়েলকামিং কমিউনিটি নেটওয়ার্ক**  নামক স্থানীয় গোষ্ঠীর সাথে একীভূত হয়। *ওয়েলকামিং কমিউনিটি নেটওয়ার্ক* একটি অলাভজনক সংস্থা যারা *কমিউনিটি অফ ক্রাইস্ট* নামক খ্রীস্টিয় মণ্ডলীগুলির সাথে কাজ করে। এই খ্রীস্টিয় মন্ডলী ধর্মীয় ক্ষেত্রে সমকামী বান্ধব পরিবেশ গরে তুলতে উদ্যোগী। একীভূত হওয়ার পর সংস্থার নাম পরিবর্তন করে *হারমনি* রাখা হয়। 

## তথ্যসূত্র

### অতিরিক্ত তথ্য

* *গির্জার নেতারা সমকামী, লেসবিয়ান চার্চ সদস্যদের চাহিদা বোঝার জন্য একত্রিত হন*, *ইস্টার্ন জ্যাকসন কাউন্টি পরীক্ষক*, ২০০৫-০১-৩১
* উইলিয়াম ডি. রাসেল, *আরএলডিএস চার্চে সমকামী: একটি অগ্রগতি প্রতিবেদন* (১৯৯৯-০৭-১৭ তারিখে উটাহের সল্ট লেক সিটিতে সানস্টোন সিম্পোজিয়ামে উপস্থাপিত প্রবন্ধ)

বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
বিষয়শ্রেণী:১৯৮২-এ মার্কিন যুক্তরাষ্ট্রে প্রতিষ্ঠিত
আঁ ফাম দুস

***আঁ ফাম দুস*** () হল রোবের ব্রেসোঁ পরিচালিত ১৯৬৯ সালের ফরাসি নাট্য চলচ্চিত্র। এতে শ্রেষ্ঠাংশে অভিনয় করেন দমিনিক সঁদা, গাই ফ্রঁইন ও জান লব্র। এটি ব্রেসোঁর পরিচালিত প্রথম রঙিন চলচ্চিত্র। এটি দস্তয়েভস্কি'র ১৮৭৬ সালের ছোটগল্প *আ জেন্টল ক্রিয়েচার* অবলম্বনে নির্মিত এবং এর পটভূমি ১৯শ শতাব্দীর সেন্ট পিটার্সবার্গ থেকে পরিবর্তন করে সমকালীন প্যারিসের পটভূমিতে নির্মিত হয়।

চলচ্চিত্রটি ১৯৬৯ সালের কান চলচ্চিত্র উৎসবে ডিরেক্টর্স ফোর্টনাইট শাখায় প্রদর্শিত হয় এবং একই বছর নিউ ইয়র্ক আন্তর্জাতিক চলচ্চিত্র উৎসবে প্রদর্শিত হয়।

## অভিনয়শিল্পীদল
* দমিনিক সঁদা - এল
* গাই ফ্রঁইন - লুক, স্বামী
* জান লব্র - আনা, গৃহপরিচারিকা
* ক্লোদ ওলিয়ে - ডাক্তার
* ডরথি ব্লঁক - সেবিকা

## মুক্তি
*আঁ ফাম দুস* ১৯৬৯ সালের মে মাসে কান চলচ্চিত্র উৎসবে ডিরেক্টর্স ফোর্টনাইট শাখায় প্রদর্শিত হয় এবং একই বছর সেপ্টেম্বর মাসে নিউ ইয়র্ক চলচ্চিত্র উৎসবে প্রদর্শিত হয়। ২০১৩ সালে ফ্রান্সে চলচ্চিত্রটির পুনরুদ্ধারকৃত সংস্করণ পুনঃমুক্তি দেওয়া হয়।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৬৯-এর চলচ্চিত্র
বিষয়শ্রেণী:১৯৬৭-এর নাট্য চলচ্চিত্র
বিষয়শ্রেণী:১৯৬০-এর দশকের ফরাসি চলচ্চিত্র
বিষয়শ্রেণী:১৯৬০-এর দশকের ফরাসি ভাষার চলচ্চিত্র
বিষয়শ্রেণী:ফরাসি নাট্য চলচ্চিত্র
বিষয়শ্রেণী:ফরাসি ভাষার নাট্য চলচ্চিত্র
বিষয়শ্রেণী:ফরাসি সাদাকালো চলচ্চিত্র
বিষয়শ্রেণী:রোবের ব্রেসোঁ পরিচালিত চলচ্চিত্র
বিষয়শ্রেণী:ছোটগল্প অবলম্বনে চলচ্চিত্র
বিষয়শ্রেণী:ফিওদোর দস্তয়েভ্‌স্কির সৃষ্টিকর্ম অবলম্বনে চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
হোমোসেক্সুয়ালিতে এ সোশ্যালিজম

**হোমোসেক্সুয়ালিতে এ সোশ্যালিজম** (বাংলা: **সমকামিতা এবং সমাজতন্ত্র**, ) যা সংক্ষেপে **এইচইএস**  নামে পরিচিত, এটি ফ্রান্সের একটি রাজনৈতিকভাবে স্বাধীন এলজিবিটি সংগঠন। এই সংগঠনটি ২০১৫ সালে আনুষ্ঠানিকভাবে ফ্রান্সের রাজনৈতিক সংগঠন *পার্টি সোশ্যালিস্ট* -এর সাথে যুক্ত হয়েছিল এবং পরে ২০১৯ সালে সংস্থাটি *পার্টি র‍্যাডিক্যাল ডি গাউশ* নামক রাজনৈতিক সংগঠনের সাথে যুক্ত হয়।   *এইচইএস*  সংগঠনের প্রতিষ্ঠা হয় ১৯৮৩ সালে। এই সংগঠন প্রতিষ্ঠার অন্যতম উদ্যোক্তা ছিলেম *জঁ-পল পুলিকাঁ* ।  সংস্থাটি প্রথম থেকেই সমাজতান্ত্রিক রাজনৈতিক আদর্শের মাধ্যমে যৌন বৈচিত্র্যময় জনগোষ্ঠীর অধিকার রক্ষার এবং সামাজিক গ্রহণযোগ্যতা বৃদ্ধির লক্ষ্যে কাজ করে আসছে। ১৯৯৩ সাল থেকে ১৯৯৭ সাল পর্যন্ত *হোমোসেক্সুয়ালিতে এ সোশ্যালিজম* সংগঠনটির সভাপতির দায়িত্ব পালন করেন *স্টেফান মার্তিনে*। পরবর্তীকালে ২০০৭ থেকে ২০১২ সালের মধ্যে *জিল বঁ-মরি*  সংস্থা সভাপতির পদে আসীন ছিলেন।  *এইচইএস* শুধুমাত্র ফ্রান্সের অভ্যন্তরে নয়, সমগ্র ইউরোপ মহাদেশের পরিসরে বসবাসকারী এলজিবিটি সম্প্রদায়ের উন্নয়নে সক্রিয়ভাবে ভূমিকা রেখেছে। সংস্থাটি *আইএলজিএ-ইউরোপ* নামক একটি গোষ্ঠীর সদস্য, যা ইউরোপের অন্যতম বৃহৎ এলজিবিটি সংগঠনগুলির একটি। *এইচইএস*  অতীতে *রেনবো রোজ্*  নামক একটি প্রগতিশীল এলজিবিটি গোষ্ঠীরও সদস্য ছিল। এই সংগঠনটি রাজনৈতিক সংগঠনের সাথে যুক্ত থাকলেও নিজস্ব স্বতন্ত্রতা বজায় রেখেছে এবং একাধিক রাজনৈতিক ও সামাজিক বিষয়ে সমানাধিকার, বৈষম্যবিরোধিতা ও অন্তর্ভুক্তিমূলক নীতির পক্ষে সোচ্চার থেকেছে। *এইচইএস*  একটি গুরুত্বপূর্ণ উদাহরণ যেখানে যৌন সংখ্যালঘুদের অধিকার সংক্রান্ত আন্দোলনকে প্রগতিশীল রাজনীতির ধারার সঙ্গে মিলিয়ে দীর্ঘমেয়াদে প্রাতিষ্ঠানিক রূপ দেওয়া হয়েছে।

## তথ্যসূত্র

বিষয়শ্রেণী:রাজনৈতিক দলের অধিভুক্ত এলজিবিটিকিউ সংগঠন
কিউ হল অফ ফেম

**কিউ হল অফ ফেম কানাডা**, যা **কুইয়ার হল অফ ফেম** নামেও পরিচিত, ছিল একটি কানাডিয়ান হল অফ ফেম যা কানাডার লেসবিয়ান, গে, উভকামী এবং ট্রান্সজেন্ডার সম্প্রদায়ের ইতিহাস স্মরণে নিবেদিত। তারা মানবাধিকারের অগ্রদূতদের সম্মানিত করেছেন এবং এই ব্যক্তিদের কৃতিত্ব এবং জীবন লিপিবদ্ধ করেছেন। ব্রিটিশ কলাম্বিয়ার ভ্যাঙ্কুভারে সদর দপ্তর অবস্থিত, কিউ হল অফ ফেম ছিল কানাডার শিল্পমন্ত্রীর অধীনে একটি স্বাধীনভাবে নিবন্ধিত ফেডারেল অলাভজনক সংস্থা। 

## ইতিহাস
কিউ হল অফ ফেম কানাডা ২০০৯ সালে প্রতিষ্ঠাতা এবং চেয়ার পল থেরিয়েন দ্বারা তৈরি করা হয়েছিল। মানবাধিকারের প্রতি তাদের নিষ্ঠার মাধ্যমে এলজিবিটিকিউ কানাডিয়ানদের জীবনে ব্যাপক প্রভাব ফেলেছেন এমন ব্যক্তিদের স্বীকৃতির অভাব বলে তিনি যা মনে করেছিলেন তার প্রতিক্রিয়ায় এটি করা হয়েছিল।  এটি একটি স্বাধীন সত্তা এবং শাসন বা ব্যবস্থাপনায় কমিউনিটি-এর সাথে সরাসরি যুক্ত নয়। কিুউ হল অফ ফেমের উদ্বোধনী অনুষ্ঠানে, যা কিউ বল নামে পরিচিত, ২০০৯ সালের আয়ের "নির্বাচিত সুবিধাভোগী" এবং "হলের স্মারকগুলির একটি সম্ভাব্য ভবিষ্যত আবাসস্থল" ছিল কমিউনিটি, তবে হল অফ ফেমের ম্যান্ডেটের সাম্প্রতিক পরিবর্তনের ফলে এটি সংশোধন করা হয়েছে। 

কিউ হল অফ ফেমের জন্য অন্তর্ভুক্ত ব্যক্তিদের একটি পাবলিক মনোনয়ন প্রক্রিয়ার মাধ্যমে নির্বাচিত করা হয়। মনোনীতরা সাধারণত এলজিবিটি সম্প্রদায়ের সদস্য হন, যদিও কানাডায় এলজিবিটি সমতা অধিকার সুরক্ষা বা অগ্রগতিতে গুরুত্বপূর্ণ ভূমিকা পালনকারী বিষমকামী মিত্রদের - যেমন প্রাক্তন প্রধানমন্ত্রী পিয়েরে ট্রুডো - সম্মানিত করা হতে পারে।

২০০৯ সালের অন্তর্ভুক্তি অনুষ্ঠানে, বিনোদনকারী রবার্ট কাইজার (জোয়ান-ই নামেও পরিচিত) হলেন হল অফ ফেমে প্রথম অন্তর্ভুক্তিপ্রাপ্ত ব্যক্তি, এবং তার পরে অলিম্পিক স্বর্ণপদক বিজয়ী মার্ক টেক্সবারি, কানাডিয়ান ড্র্যাগ কোর্টের প্রধান টেড নর্থ, লেখক এবং বই বিক্রেতা জ্যানিন ফুলার  এবং প্রাক্তন প্রধানমন্ত্রী পিয়েরে ট্রুডো কানাডায় সমকামিতাকে অপরাধমুক্ত করার ক্ষেত্রে তার ভূমিকার জন্য নির্বাচিত হন। 

প্রতি দুই বছর অন্তর অনুষ্ঠিত কিউ বল ২০০৯ সালে ভ্যাঙ্কুভারে এবং আবার ২০১১ সালে অনুষ্ঠিত হয়েছিল। ২০১৩ সালে টরন্টোতে কিউ বল অনুষ্ঠিত হবে, এই আদেশ অনুসারে যে ইভেন্টটি সকল কানাডিয়ানদের জন্য অ্যাক্সেসযোগ্য হবে। সমস্ত মনোনয়ন একটি স্বাধীন নির্বাচন কমিটি দ্বারা পর্যালোচনা করা হয় যার মধ্যে কানাডা জুড়ে সম্প্রদায়ের সদস্যরা অন্তর্ভুক্ত থাকে। মনোনয়ন পর্যালোচনার সময় নির্বাচন কমিটির সদস্যদের পরিচয় কঠোরভাবে গোপন রাখা হয় যাতে তারা যথাসম্ভব নিরপেক্ষ থাকেন।

## অন্তর্ভুক্তি

### ২০০৯

* জ্যানিন ফুলার 
* রবার্ট কাইজার 
* টেড নর্থ 
* মার্ক টেক্সবারি 
* পিয়েরে ট্রুডো 

### ২০১১

* রিক বেবাউট 
* কারেন বাসবি 
* জেরেমি ডায়াস 
* ডগউড রাজতন্ত্রবাদী সমাজ 
* জেনস হেলকুইস্ট 
* কেডি ল্যাং 
* কেভিন ডেল ম্যাককাউন 
* NiQ 
* সিনথিয়া পিটারসেন 
* মিরহা-সোলেইল রস 
* ডেলউইন ফ্রেন্ড 
* গার্থ উইয়েন্স 

### ২০১৩

* জ্যাক লেটন
* মেরি রবার্টসন
* জেন রুল
* বারবারা স্নেলগ্রোভ 
* ড্যারিন হ্যাগেন
* রেভারেন্ড ব্রেন্ট হকস
* হ্যারল্ড ডেসমারাইস

## তথ্যসূত্র

## বহিঃসংযোগ

* কিউ হল অফ ফেম কানাডা
* কিউ ফাউন্ডেশন

বিষয়শ্রেণী:২০০৯-এ ব্রিটিশ কলাম্বিয়ায় প্রতিষ্ঠিত
সুইট অ্যাঞ্জেল বেবি

***সুইট অ্যাঞ্জেল বেবি*** হলো মেলানি ওটস পরিচালিত একটি কানাডীয় নাট্যধর্মী চলচ্চিত্র, যা ২০২৪ সালে মুক্তি পায়। এই চলচ্চিত্রে মিখাইলা কুরিমস্কি এলিজা চরিত্রে অভিনয় করেছেন। এলিজা নিউফাউন্ডল্যান্ড এবং ল্যাব্রাডরের একটি ছোট শহরে বসবাসকারী একজন মহিলা, সমাজে তার অবস্থান চ্যালেঞ্জের মুখে পড়ে যখন তার গোপন সামাজিক যোগাযোগমাধ্যম ব্যক্তিত্ব এবং টনির (এল-মাইয়া টেইলফেদার্স) সাথে তার গোপন প্রেমের সম্পর্ক অপ্রত্যাশিতভাবে প্রকাশ হয়ে পড়ে।

অভিনেতাদের মধ্যে আরও ছিলেন পিটার মুনি, রিয়ানন মরগান এবং প্যাট্রিসিয়া অ্যান্ড্রুজ।

২০২৪ সালের টরন্টো আন্তর্জাতিক চলচ্চিত্র উৎসবে সেন্টারপিস অনুষ্ঠানে চলচ্চিত্রটির প্রিমিয়ার হয়। ২০২৪ সালের আটলান্টিক আন্তর্জাতিক চলচ্চিত্র উৎসবে এটি আটলান্টিক গালা হিসেবেও প্রদর্শিত হয়েছিল। পরবর্তীতে এটি ২০২৪ সালের হুইসলার চলচ্চিত্র উৎসবে বোরসোস প্রতিযোগিতা অনুষ্ঠানে প্রদর্শিত হয়।

## পুরস্কার
চলচ্চিত্রটি ২০২৪ সালের জিন-মার্ক ভ্যালি ডিজিসি ডিসকভারি অ্যাওয়ার্ডের জন্য সংক্ষিপ্ত তালিকাভুক্ত হয়েছিল। এছাড়াও, এআইএফএফ-এ, ওটস সেরা আটলান্টিক কানাডীয় চিত্রনাট্যের জন্য পুরস্কার লাভ করেন।

২০২৫ সালের ইনসাইড আউট টরন্টো এলজিবিটি চলচ্চিত্র উৎসবে চলচ্চিত্রটি নির্বাচিত হয়েছিল।

## সমালোচনা
টরন্টো আন্তর্জাতিক চলচ্চিত্র উৎসবের মন্তব্য অনুযায়ী, "*সুইট অ্যাঞ্জেল বেবি* ছোট শহরের পরিচিতি রাজনীতিকে সুন্দর এবং হৃদয়বিদারকভাবে তুলে ধরেছে, যেখানে সঙ্গতি, কুইয়ারত্ব, এবং যৌনতার মতো বিষয়গুলো নিপুণভাবে ফুটিয়ে তোলা হয়েছে।"

## তথ্যসূত্র

## বহিঃসংযোগ
* 

বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:কানাডীয় এলজিবিটিকিউ সম্পর্কিত চলচ্চিত্র
বিষয়শ্রেণী:কানাডীয় নাট্য চলচ্চিত্র
বিষয়শ্রেণী:২০২৪-এর নাট্য চলচ্চিত্র
বিষয়শ্রেণী:২০২৪-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
দ্য পোর্টাল (কমিউনিটি সেন্টার)

**দ্য পোর্টাল** ছিল মেরিল্যান্ড রাজ্যের বাল্টিমোর শহরের মেট্রোপলিটন এলাকায় এলজিবিটি আফ্রিকীয় মার্কিনদের জন্য একটি বাল্টিমোর এলজিবিটি কমিউনিটি সেন্টার। এটির মালিকানা এবং রক্ষণাবেক্ষণের দায়িত্বে ছিল *এমপাওয়ারিং নিউ কনসেপ্টস, ইনকর্পোরেটেড* (ইএনসি ইনকর্পোরেটেড)। এটি একটি অলাভজনক, ৫০১(গ)(৩) সম্প্রদায় ভিত্তিক সংস্থা। ২০০১ সালে এর বর্তমান সিইও রিকি গ্রিন এর প্রতিষ্ঠা করেছিলেন। কৃষ্ণাঙ্গ এলজিবিটি মানুষদের জন্য একটি নিরাপদ স্থান হিসেবে এটি তৈরি হয়েছিল এবং এরা এইডস সচেতনতা সহ স্বাস্থ্য ও নিরাপত্তা সংক্রান্ত তথ্য প্রদান করে। দ্য পোর্টাল "মানসম্মত স্বাস্থ্যসেবা এবং অর্থনৈতিক ও শিক্ষামূলক পরিষেবার মাধ্যমে সমলিঙ্গ প্রেমী বর্ণের সম্প্রদায়গুলির অস্তিত্বকে আরও শক্তিশালী, আরও কার্যকরভাবে প্রচার করে।" তারা পুরুষের সাথে যৌন সম্পর্ক স্থাপনকারী পুরুষদের পাশাপাশি মহিলার সাথে যৌন সম্পর্ক স্থাপনকারী মহিলাদের পরিষেবা প্রদান করত।

## ইতিহাস
এটি প্রথম খোলা হয়েছিল ২০০২ সালের ১৯শে আগস্ট, ৩০২ পার্ক অ্যাভিনিউ, ১ম তলায়। এরপর ২০০৪ সালের ১৬ই সেপ্টেম্বর এটি নতুন করে খোলে ফাইন্যান্সিয়াল ডিস্ট্রিক্টের কেন্দ্রস্থলে ১৬ সাউথ ক্যালভার্ট স্ট্রিটে।  ২০০৫ সালের ১লা সেপ্টেম্বর, একে পুনরায় খোলা হয়েছিল এর বর্তমান অবস্থান ২৪১৯ গ্রিনমাউন্ট অ্যাভিনিউ স্যুট ১ এবং ৪-এ।

২০০৫ সালে এই সংস্থা "মেরিল্যান্ডে সমকামী বিবাহের অধিকার" সমর্থনকারী অ্যামিকাস ব্রিফ- এ অংশগ্রহণ করেছিল। ২০০৫ সালের অক্টোবরে তাদের সরাসরি পরিষেবা প্রোগ্রাম ওয়াইবিইউ *(হোয়াই বি ইউ)*-এর জন্য তারা ২০০৬ সালের অ্যানি ই. কেসি ফাউন্ডেশন ফ্যামিলিজ অ্যান্ড চিলড্রেন গ্রান্ট প্রাপ্ত হয়। *হোয়াই বি ইউ* প্রোগ্রামটি "স্কুল ব্যবস্থায় সমকামিতা-ভীতির সমাধান করার জন্য  সমকামী পুরুষ, সমকামী মহিলা, উভকামী এবং ট্রান্সজেন্ডার তরুণদের জন্য পরিকল্পিত দলভিত্তিক হস্তক্ষেপমূলক কার্যক্রম"।

২০০৭ সালে তারা “কনফ্রন্টিং ইন্টার্নালাইজড অপ্রেশন অ্যাজ এ বেরিয়ার টু সেলফ-কেয়ার অ্যামঙ্গ ব্ল্যাক এমএসএম (কৃষ্ণাঙ্গ পুরুষ যারা পুরুষের সঙ্গে যৌনসম্পর্কে লিপ্ত): দ্য রাইজ ইন্টারভেনশন” শীর্ষক গবেষণাটি আমেরিকান পাবলিক হেলথ অ্যাসোসিয়েশনের ১৩৮তম বার্ষিক সম্মেলন ও প্রদর্শনীর অংশ হিসেবে উপস্থাপন করে।

২০০৮ সালে তারা ন্যাশনাল অ্যালায়েন্স অফ স্টেট অ্যান্ড টেরিটোরিয়াল এইডস ডিরেক্টরস (এনএএসটিএ ডি) কর্তৃক আয়োজিত *ব্ল্যাক গে মেন/এমএসএম অ্যান্ড এইচআইভি/এইডস: কনফ্রন্টিং দ্য ক্রাইসিস অ্যান্ড প্ল্যানিং ফর অ্যাকশন*-এর প্রযুক্তিগত কনফারেন্সে "বিল্ডিং অন আওয়ার স্ট্রেংথস" উপস্থাপন করে।

২০০৯ সালে তারা বিশ্ব এইডস দিবসের সাথে সামঞ্জস্যপূর্ণ একটি এইচআইভি পাবলিক ফোরামের আয়োজন করে। এনআইএআইডি এইচআইভি ভ্যাকসিন রিসার্চ এডুকেশন ইনিশিয়েটিভ কর্তৃক "অর্থায়িত স্থানীয় অংশীদার সংস্থা" হিসেবেও তাদের নির্বাচিত করা হয়েছিল।

২০১০ সালের মে মাসে, বিশ্ব এইডস টিকা দিবসের সাথে মিলিত হয়ে, তারা মেরিল্যান্ড ইনস্টিটিউট কলেজ অফ আর্ট-এ *নান্দনিকতা: উপলব্ধি...* *(এবং দর্শকের চোখ)*, থিয়েটার, বাচিক শিল্প, সঙ্গীত এবং নৃত্য পরিবেশনা উপস্থাপন করে। এটি তাদের টানা তৃতীয় বছরের অনুষ্ঠান ছিল।

## আরও দেখুন
* আফ্রিকান-আমেরিকান সংস্কৃতি এবং যৌন অভিমুখিতা

## তথ্যসূত্র


বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
দ্য কুইয়ার এম্পোরিয়াম

**দ্য কুইয়ার এম্পোরিয়াম** হল ওয়েলসের কার্ডিফে অবস্থিত একটি এলজিবিটি+ সামাজিক উদ্যোগ এবং ক্যাফে। এটি একই প্রাঙ্গণে ১৫টিরও বেশি স্থানীয় এলজিবিটি+ পরিচালিত ব্যবসার একটি সমষ্টি নিয়ে গঠিত।

## ইতিহাস
২০২১ সালের জুন মাসে, মূলত সেই বছরের প্রাইড মাসের জন্য মরগান আর্কেডে একটি স্বল্পমেয়াদী বিক্রয় স্থান হিসাবে এম্পোরিয়ামটি প্রতিষ্ঠিত হয়েছিল। তবে, উল্লেখযোগ্য সাফল্য অর্জনের পর, দোকানটি স্থায়ী হয়ে যায়।

২০২২ সালের মার্চ মাসে, এম্পোরিয়াম ঘোষণা করে যে তারা ২০২২ সালের প্রাইড মাসে কার্ডিফের ইতিহাসে অনুষ্ঠিত প্রথম কুইয়ার ফ্রিঞ্জ ফেস্টিভ্যালের আয়োজন করবে। সেই মাসের শেষের দিকে, আইরিস প্রাইজ সংস্থা এই এম্পোরিয়ামের সাথে একটি অংশীদারিত্বের ঘোষণা করে। এর উদ্দেশ্য ছিল ধারাবাহিক চলচ্চিত্র প্রদর্শনীর আয়োজন করা, যার লভ্যাংশ ট্রান্স এইড সাইম্রুতে যাবে।

কার্ডিফ সিটি কাউন্সিল এম্পোরিয়ামের দোকানের পাশেই একটি ব্লেম গ্লোরিয়া ককটেল বার ফ্র্যাঞ্চাইজিকে লাইসেন্স দেয়। এই সিদ্ধান্তের নিন্দা জানিয়ে ২০২২ সালের জুন মাসে, এম্পোরিয়াম একটি বিবৃতি জারি করে, যেখানে বলা হয় যে, দিনের বেলায় জনাকীর্ণ মদ্যপানের স্থান এম্পোরিয়ামের গ্রাহকদের জন্য নিরাপত্তার ঝুঁকি তৈরি করতে পারে। কাউন্সিলের সিদ্ধান্তের বিরুদ্ধে এম্পোরিয়াম কর্তৃক চালু করা একটি পিটিশনে ৩৫০০ জনেরও বেশি স্বাক্ষর জমা পড়ে।

২০২২ সালের ৩১শে অক্টোবর তারিখে, স্থানটিকে লক্ষ্য করে ১৭ বছর বয়সী এক নব্য নাৎসি হামলা চালায়। অনুষ্ঠানস্থলে একটি ধোঁয়া বোমা নিক্ষেপ করা হয়েছিল, যার ফলে মেঝে ক্ষতিগ্রস্ত হয়েছিল। স্থানীয় এলজিবিটি+ সম্প্রদায়ের কেন্দ্র হিসেবে বিবেচিত হওয়ায় এম্পোরিয়ামটিকে লক্ষ্যবস্তু করা হয়েছিল। এম্পোরিয়াম তাদের সামাজিক যোগাযোগ মাধ্যমে একটি বিবৃতি দিয়ে ঘটনার প্রতিক্রিয়া জানায় এবং সম্প্রদায়কে আহ্বান জানায় কুইয়ার স্থানগুলিকে সমর্থন করার জন্য।

২০২৩ সালের ২৫শে ডিসেম্বর ক্রিসমাসের দিনও দোকানটি লক্ষ্যবস্তু হয়েছিল, কারণ কেউ দোকানের জানালা ভেঙে ফেলেছিল। ছুটির দিনে এলজিবিটি সম্প্রদায়ের সদস্যদের জায়গা দেওয়ার জন্য দোকানটির ৪.৩০টেতে খোলার কথা ছিল। তারা ক্ষতি সম্পর্কে ঘোষণা করে এবং গ্রাহকদের জানায় যে ক্ষতির কারণে তারা স্বাভাবিক সময়ের চেয়ে দেরিতে দোকান খুলতে পারে।

## তথ্যসূত্র

## বহিঃসংযোগ

* 

বিষয়শ্রেণী:যুক্তরাজ্যের কফিহাউস ও ক্যাফে
দ্য রিলিজিয়াস ইনস্টিটিউট অন সেক্সুয়াল মরালিটি, জাস্টিস, অ্যান্ড হিলিং

**দ্য রিলিজিয়াস ইনস্টিটিউট, ইনকর্পোরেটেড** একটি প্রগতিশীল আমেরিকান বহু-ধর্মীয় সংগঠন যারা ধর্মীয় সম্প্রদায় এবং সমাজে যৌন স্বাস্থ্য, শিক্ষা ও ন্যায়বিচারের পক্ষে প্রচার চালায়। ২০০১ সালে, উদার ধর্মতত্ববিদ মন্ত্রী ও যৌনতত্ত্ববিদ ডেব্রা হ্যাফনার এবং মার্কিন ব্যাপটিস্ট মন্ত্রী ও ধর্মতত্ত্ববিদ ল্যারি গ্রিনফিল্ড এর সহ-প্রতিষ্ঠা করেছিলেন।

রিলিজিয়াস ইনস্টিটিউটের প্রাথমিক উদ্দেশ্য হল "আমেরিকা যে পদ্ধতিতে যৌনতা এবং ধর্মের সম্পর্ককে বোঝে তার পরিবর্তন করা"। এর উদ্দেশ্যগুলির মধ্যে রয়েছে যৌন ন্যায়বিচারের প্রতি নিবেদিতপ্রাণ ধর্মযাজক ও অন্যান্য ধর্মীয় নেতাদের একটি নেটওয়ার্ক তৈরি করা, ধর্মীয় সম্প্রদায়গুলিতে যৌন শিক্ষার প্রচার করা এবং নীতিনির্ধারক ও সাধারণ জনগণকে যৌনতার একটি প্রগতিশীল ধর্মীয় দৃষ্টিভঙ্গি সম্পর্কে শিক্ষিত করা।

## ইতিহাস
প্রতিষ্ঠার সময়, রিলিজিয়াস ইনস্টিটিউটটি খ্রিস্টান সম্প্রদায়, ইনকর্পোরেটেডের একটি প্রকল্প ছিল। এই সংস্থাটি ২০১২ সালের ফেব্রুয়ারিতে বিলুপ্ত হয়ে যায়। ২০১২ সালের মার্চ মাসে, রিলিজিয়াস ইনস্টিটিউটটি একটি স্বাধীন সংস্থা এবং ধর্মীয় প্রতিষ্ঠান "দ্য রিলিজিয়াস ইনস্টিটিউট, ইনকর্পোরেটেড" হিসেবে নিগমবদ্ধ হয় এবং এর কিছুদিন পরেই একটি অলাভজনক শিক্ষা প্রতিষ্ঠান হিসেবে *আইআরএস* থেকে স্বীকৃতি লাভ করে।

## সমস্যা
রিলিজিয়াস ইনস্টিটিউট বিভিন্ন ধরণের যৌন ও প্রজনন ন্যায়বিচারের সমস্যাগুলিকে প্রচারণা, শিক্ষা এবং সম্পদের উন্নয়নের মাধ্যমে সমাধান করে। এর পাশাপাশি তারা ধর্মীয় নেতৃবৃন্দ ও উপাসনালয়, জাতীয় ধর্মীয় সংস্থা এবং যৌন ও প্রজনন স্বাস্থ্য সংস্থার সঙ্গে অংশীদারিত্বের মাধ্যমে এই কাজগুলি করে থাকে।

## পরিষেবা

### কারিগরি সহায়তা
রিলিজিয়াস ইনস্টিটিউটের কর্মীরা যৌনতা সংক্রান্ত সমস্যা সমাধানের জন্য এককালীন, স্বল্পমেয়াদী বা দীর্ঘমেয়াদী ভিত্তিতে ধর্মযাজক, মণ্ডলী এবং ধর্মীয় সংস্থাগুলির সাথে কাজ করেন। কর্মীরা পাঠ্যক্রম নির্বাচন বা পরিকল্পনায় সাহায্য করতে পারেন, নিরাপদ ধর্মসভা নীতিমালা বিকাশে সহায়তা করতে পারেন, স্থানীয় পরামর্শদাতা বা রেফারেল সূত্র চিহ্নিত করতে পারেন, এবং যৌনতা-সংক্রান্ত কোনো কঠিন পরিস্থিতি বা ঘটনার প্রতিক্রিয়া জানাতে পারেন।

### প্রশিক্ষণ কর্মশালা এবং বক্তৃতায় অংশগ্রহণ
দ্য রিলিজিয়াস ইনস্টিটিউট যৌনতা, আধ্যাত্মিকতা এবং ধর্মের ওপর আঞ্চলিক ও জাতীয় সভাগুলির জন্য মূল বক্তা এবং কর্মশালার নেতা প্রদান করে; যুবক, পিতামাতা এবং প্রাপ্তবয়স্কদের জন্য যৌন শিক্ষা দেয়; যৌনভাবে সুস্থ বিশ্বাসী সম্প্রদায় গড়ে তুলতে এবং অন্যান্য যৌনতা ও ধর্ম বিষয়ে সাহায্য করে।

### গণমাধ্যম
রিলিজিয়াস ইনস্টিটিউটের কর্মীরা যৌন ন্যায়বিচারের বিষয়ে কথা বলার জন্য বিভিন্ন সম্প্রদায়ের মুখপাত্রদের সনাক্ত করতে গণমাধ্যমকে সহায়তা করেন।

### ক্লিয়ারিংহাউস
দ্য রিলিজিয়াস ইনস্টিটিউটের ক্লিয়ারিংহাউসে যৌনতা এবং ধর্ম সম্পর্কিত তথ্য অন্তর্ভুক্ত রয়েছে, যার মধ্যে রয়েছে অনুশীলন, সম্পদ, প্রবণতা এবং বর্তমান বিতর্কসমূহ।

## তথ্যসূত্র

## বহিঃসংযোগ

* 
* 

বিষয়শ্রেণী:যৌন নীতিশাস্ত্র
বিষয়শ্রেণী:যৌনতা ও ধর্ম
ট্রান্স প্রাইড ব্রাইটন

**ট্রান্স প্রাইড ব্রাইটন অ্যান্ড হোভ** হল একটি গৌরব প্রতিবাদ এবং সম্প্রদায়ের উৎসব যা ট্রান্সজেন্ডারদের অধিকারের পক্ষে কথা বলে। এটি ইংল্যান্ডের ব্রাইটন এবং হোভে অনুষ্ঠিত হয়। ২০১৩ সাল থেকে শুরু করে প্রতি বছর এই অনুষ্ঠানটি অনুষ্ঠিত হচ্ছে।

## ইতিহাস
ট্রান্স প্রাইড ব্রাইটন অ্যান্ড হোভ ২০১৩ সালে প্রতিষ্ঠিত হয়েছিল, এটি যুক্তরাজ্যে অনুষ্ঠিত প্রথম ট্রান্স-নির্দিষ্ট প্রাইড অনুষ্ঠান। এর সহ-প্রতিষ্ঠাতাদের মধ্যে ছিলেন সারাহ স্যাভেজ, ফক্স ফিশার, ফিনিক্স থমাস, স্টেফানি স্কট এবং সাবাহ চৌধুরী।

২০১৬ সালে ব্রাইটনের জি-সিন পত্রিকায় প্রকাশিত "পুটিং দ্য 'টি' ইন এলজিবি অ্যাট ব্রাইটন প্রাইড ২০০২" শিরোনামের প্রবন্ধে নাতাশা থোডে লিখেছেন যে: "২০০১ সালে প্রাইড ইন ব্রাইটন অ্যান্ড হোভ তখনও স্পষ্টভাবে এলজিবি সম্প্রদায়ের বৈচিত্র্য উদযাপন করছিল। আমরা প্রাইড এবং শহরের অন্যান্য সমস্ত সংস্থাগুলিকে এলজিবি-এর সাথে টি যুক্ত করে এটি পরিবর্তন করতে চেয়েছিলাম।"

২০১৬ সালের অনুষ্ঠানে কয়েকশ লোকের উপস্থিতি দেখা গিয়েছিল।

২০১৭ সালের অনুষ্ঠানে ২,৫০০ জন লোক উপস্থিত ছিলেন।

২০১৮ সালের অনুষ্ঠানে ৫,০০০ জন লোক উপস্থিত ছিলেন।

২০১৯ সালের অনুষ্ঠানে ৮,০০০ জন লোকের উপস্থিতি দেখা গেছে, যা আয়োজকদের প্রত্যাশার চেয়ে ২০০০ জন বেশি। সেই বছরের মার্চে "টি কে প্রথমে রাখা" স্লোগানটি ব্যবহার করা হয়েছিল, এটি এলজিবিটি শব্দটির সংক্ষিপ্ত রূপের উল্লেখ করে বলা হয়েছে, যেখানে টি সাধারণত শেষ অক্ষর হিসাবে রাখা হয়।

২০২০ এবং ২০২১ সালে, ইংল্যান্ডে কোভিড-১৯ মহামারীর কারণে সরাসরি উপস্থিত থেকে অনুষ্ঠান বাতিল করা হয়েছিল, এর পরিবর্তে ভার্চুয়াল অনুষ্ঠান হয়েছিল। ২০২০ সালের অনুষ্ঠানে মোট ১০,০০০ দর্শক ভার্চুয়ালি উপস্থিত ছিলেন।

২০২২ সালে, সরাসরি উপস্থিত থেকে অনুষ্ঠানগুলি আবার শুরু হয়েছিল এবং ২০,০০০ এরও বেশি লোকের উপস্থিতি দেখা গিয়েছিল। ব্রান্সউইক স্কয়ার গার্ডেনে অনুষ্ঠিত কমিউনিটি উৎসবের প্রধান উপস্থিতি ছিলেন পরিবেশন শিল্পী ট্র্যাভিস আলাবানজা। ইভেন্টের এক ঘন্টার মধ্যেই তাদের কার্ড মেশিনে কারিগরি সমস্যা দেখা দেয়, যার ফলে আনুমানিক £২৫,০০০ ক্ষতি হয়।

ট্রান্স প্রাইড ব্রাইটনের পেছনে থাকা সংগঠনের দলটি ২০২২ সালে ট্রান্স প্রাইড সেন্টার খুলেছিল, যা বিশেষভাবে ট্রান্স এবং অ-দ্বৈত লিঙ্গের ব্যক্তিদের জন্য একটি সম্প্রদায়গত স্থান।

২০২৩ সালে, তারা গেডিও কর্তৃক গ্রাসরুটস প্রাইড অফ দ্য ইয়ার পুরস্কারে ভূষিত হয়েছিল। ২০২৩ সালের এই ইভেন্টটির মাধ্যমে ট্রান্স প্রাইড তাদের ১০ বছর উদযাপন করেছিল এবং হলুদ আবহাওয়ার সতর্কতা সত্ত্বেও ৩০,০০০ জন অংশগ্রহণকারী উপস্থিত ছিলেন। প্যারেডের যাত্রাপথ পরিবর্তন করা হয়েছিল, বাতাসের কারণে ব্রান্সউইক স্কয়ার গার্ডেনে অনুষ্ঠানটি আয়োজন করা বিপদজনক হয়ে পড়েছিল। পরিবর্তে শনিবারের পার্ক ইভেন্টগুলি ব্রাইটন ডোম, দ্য কুইরি, দ্য লেডওয়ার্ড সেন্টার এবং দ্য অ্যাক্টরসে অনুষ্ঠিত হয়েছিল, যেখানে ট্রান্স প্রাইড বিনামূল্যে স্থান পেয়েছিল। রবিবার একটি সৈকত পার্টির পরিকল্পনা করা হয়েছিল, কিন্তু আগের রাতে রয়েল অ্যালবিয়ন হোটেলে আগুন লাগার কারণে তা বাতিল করতে হয়েছিল। সংস্থাটি ব্যাখ্যা করেছে যে ধোঁয়া এবং নিরাপত্তাজনিত উদ্বেগের কারণে পার্টি বাতিল হয়েছে।

## আরও দেখুন

* ব্রাইটন এবং হোভের এলজিবিটি সম্প্রদায়
* লন্ডন ট্রান্স+ প্রাইড
* যুক্তরাজ্যে ট্রান্সজেন্ডার অধিকার
* যুক্তরাজ্যে একবিংশ শতাব্দীর ট্রান্স-বিরোধী আন্দোলন

## তথ্যসূত্র

বিষয়শ্রেণী:২০১৩-এ প্রতিষ্ঠিত পুনরাবৃত্ত ঘটনা
বিষয়শ্রেণী:ইংল্যান্ডে বার্ষিক অনুষ্ঠান
বিষয়শ্রেণী:ইংল্যান্ডে গৌরব পদযাত্রা
বিষয়শ্রেণী:রূপান্তরকামিদের অনুষ্ঠান
জাহানারা খান (পশ্চিমবঙ্গের রাজনীতিবিদ)

**জাহানারা খান** ভারতের কমিউনিস্ট পার্টি (মার্ক্সবাদী) এর একজন ভারতীয় রাজনীতিবিদ এবং ২০১১ থেকে ২০২১ সাল পর্যন্ত পশ্চিমবঙ্গ বিধানসভার সদস্য ছিলেন।

## প্রাথমিক জীবন এবং শিক্ষা
খান ১৯৬৭ সালে পশ্চিমবঙ্গের পশ্চিম বর্ধমান জেলার রানিগঞ্জ, আসানসোলে মুসলিম খানদের একটি বাঙালি পরিবারে জন্মগ্রহণ করেন। তিনি রমজান খানের মেয়ে। খান রানিগঞ্জ গার্লস কলেজ থেকে তার শিক্ষাজীবন সম্পন্ন করেন এবং ১৯৯০ সালে বর্ধমান বিশ্ববিদ্যালয় থেকে কলা বিভাগে স্নাতক ডিগ্রি অর্জন করেন।

## কর্মজীবন
২০১১ সালের পশ্চিমবঙ্গ বিধানসভা নির্বাচনের পর তিনি জামুরিয়া বিধানসভা কেন্দ্র থেকে ভারতের কমিউনিস্ট পার্টি (মার্কসবাদী) প্রার্থী হিসেবে নির্বাচিত হন এবং ২০১৬ সালের পশ্চিমবঙ্গ বিধানসভা নির্বাচনের পর পুনরায় নির্বাচিত হন।

তিনি ২০২৪ সালের ভারতের সাধারণ নির্বাচনে আসানসোল (পশ্চিম বর্ধমান) সংসদীয় আসন থেকে তার দলের প্রার্থী হিসেবে দাঁড়াবেন।

## তথ্যসূত্র


বিষয়শ্রেণী:১৯৬৭-এ জন্ম
বিষয়শ্রেণী:ভারতীয় সুন্নি মুসলিম
বিষয়শ্রেণী:বাঙালি মুসলিম
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:২১শ শতাব্দীর বাঙালি
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:বর্ধমান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:আসানসোলের_রাজনীতিবিদ
IHLIA LGBTI হেরিটেজ

**আইএইচএলআইএ** **এলজিবিটিআই হেরিটেজ**, যা পূর্বে **গে লেসবিয়ান ইনফরমেশন সেন্টার অ্যান্ড আর্কাইভ** নামে পরিচিত ছিল (), এটি সমকামিতা, উভকামীতা এবং ট্রান্সজেন্ডার ইত্যাদি বিষয় সম্পর্কিত তথ্যের একটি আন্তর্জাতিক সংরক্ষণাগার এবং তথ্যমিত্র কেন্দ্র।

*আইএইচএলআইএ এলজিবিটিআই হেরিটেজ*  ইউরোপের বৃহত্তম এলজিবিটিআই তথ্য সংরক্ষণাগার হিসেবে পরিচিত। এই তথ্যভাণ্ডারে সমকামিতা, উভকামিতা ও ট্রান্সজেন্ডার বিষয়ক বিভিন্ন ধরনের তথ্য সংগ্রহ ও সংরক্ষণ করা হয় এবং প্রয়োজন অনুসারে উপস্থাপন করা হয়। এই প্রতিষ্ঠান প্রায় এক লক্ষেরও বেশি তথ্য সংরক্ষণ করে রেখেছে। এই বিশাল সংগ্রহশালায় রয়েছে বই, দিনপঞ্জী, মাসিক পত্র-পত্রিকা, চলচ্চিত্র, প্রামাণ্যচিত্র, বিজ্ঞপ্তি, আলোকচিত্র এবং বিভিন্ন বস্তু যেমন টি-শার্ট, ব্যাজ, কনডমের মোড়ক ইত্যাদি। এই তথ্য সংরক্ষানাগার গঠন করার মূল উদ্দেশ্য হল এলজিবিটিআই সম্প্রদায়ের ইতিহাস ও সংস্কৃতি সংরক্ষণ করা এবং সেই সাথে বৃহত্তর জনসমাজের কাছে এসব তথ্য সহজলভ্য করে তোলা, যাতে সার্বিকভাবে লিঙ্গ ও যৌন বৈচিত্র্যের প্রতি ইতিবাচক দৃষ্টিভঙ্গি গড়ে ওঠে।

## ইতিহাস
*আইএইচএলআইএ*  সংস্থার প্রতিষ্ঠা হয় ১৯৯৯ সালে। এই সংস্থা প্রতিষ্ঠার আগে বিক্ষিপ্তভাবে অনেক শিক্ষা প্রতিষ্ঠান এবং স্বেচ্ছাসেবী সংস্থা তাদের নিজস্ব উদ্যোগে সমকামী সম্প্রদায়ের ইতিহাস সংরক্ষিত রাখত। এই সংস্থাগুলির মধ্যে উল্লেখযোগ্য ছিল;  হোমোডোক (আমস্টারডাম বিশ্ববিদ্যালয়ের সমকামী সম্পর্কিত তথ্যশালা), আনা ব্লামানহুইসের লেসবিয়ান তথ্যশালা (লেউয়ারডেন নামক এলাকায় অবস্থিত) এবং *লেসবিশ আর্কিফ আমস্টারডাম* । এই সমস্ত সংস্থাগুলি একত্রিত হয়ে তাদের তথ্যভান্ডার রক্ষনের উদ্যোগ নেয় এবং এর ফলস্বরূপ *আইএইচএলআইএ*  -এর গঠন হয়। ২০০৭ সাল থেকে, *আইএইচএলআইএ*  সংস্থার সকল তথ্য আমস্টারডামের গন গ্রন্থাগারে সংরক্ষিত করা হয়েছে। *আইএইচএলআইএ* এবং জর্জ মোস ফান্ড বার্ষিক মোস লেকচার আয়োজন করে যা এলজিবিটিআই সম্প্রদায়ের জন্য শিক্ষামূলক ও সংস্কৃতিক আলোচনার একটি গুরুত্বপূর্ণ ক্ষেত্র হিসেবে বিবেচিত হয়। সংস্থাটি জাতীয় সরকারের অনুদানের উপর নির্ভরশীল। বার্ষিক বাজেটের পচানব্বই শতাংশেরও বেশি, অর্থাৎ প্রায় ৮ লক্ষ ইউরো, সরকারী অনুদান থেকে আসে।

*আইএইচএলআইএ* সংস্থায় অস্থায়ী কর্মী এবং স্বেচ্ছাসেবকদের একটি দল কাজ করে, যারা সংস্থার বিভিন্ন কার্যক্রমে সহায়তা প্রদান করে থাকে। এই কর্মীরা সংরক্ষিত দলিলপত্র ও আর্কাইভ সামগ্রীর ব্যবস্থাপনা, শ্রেণিবিন্যাস এবং জনসাধারণের চাহিদা অনুযায়ী তথ্য সরবরাহের দায়িত্ব পালন করেন। উদাহরণস্বরূপ আমস্টারডাম বিশ্ববিদ্যালয়ের জেন্ডার স্টাডিজের শিক্ষার্থীরা গবেষণার উদ্দেশ্যে *আইএইচএলআইএ*  -এর তথ্যভান্ডার থেকে উপকরণ ব্যবহার করার সুযোগ পেয়ে থাকে।
চিত্র:IHLIA_depot.jpg|alt=Boxes of magazines in long rows of wooden racks. In the foreground a cart with more boxes: in the background a computer screen.| তথ্য সংরক্ষণাগার পাবলিক লাইব্রেরির বেসমেন্টে রাখা আছে।
চিত্র:RozeKast.jpg|alt=Special pink bookcase.| লাইব্রেরির তৃতীয় তলায় বিশেষ গোলাপী বইয়ের আলমারি
চিত্র:Der_Eigene_-_Ein_Blatt_für_Alle_und_Keinen_-_3_March_1896_-_Adolf_Brand's_Verlag_-_Berlin-Wilhelmshagen_-_Collection_IHLIA_LGBT_Heritage,_Amsterdam.pdf|alt=A cover from the first homosexual magazine "Der Eigene. Ein Blatt für Alle und Keinen" - Your own. A magazine for everyone and no one, published in 1896 Berlin-Wilhelmshagen.| *ডের ইজিন।* ১৮৯৬ বার্লিন-উইলহেমশাগেন। প্রথম সমকামী ম্যাগাজিন।


## তথ্যসূত্র

বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:এলজিবিটি-সম্পর্কিত সংস্থা